CELEX: 62010CN0253
Language: fi
Date: 2010-05-19 00:00:00
Title: Asia C-253/10: Kanne 19.5.2010 — Euroopan komissio v. Slovakia

17.7.2010   
            
            
               FI
            
            
               Euroopan unionin virallinen lehti
            
            
               C 195/14
            
         Kanne 19.5.2010 — Euroopan komissio v. Slovakia
   (Asia C-253/10)
   2010/C 195/21
   Oikeudenkäyntikieli: slovakki
   
      Asianosaiset
   
   
      Kantaja: Euroopan komissio (asiamiehet: A. Tokár ja A. Marghelis)
   
      Vastaaja: Slovakian tasavalta
   
      Vaatimukset
   
   
               —
            
            
               on todettava, että Slovakian tasavalta ei ole noudattanut kaatopaikoista 26.4.1999 annetun neuvoston direktiivin 1999/31/EY 5 artiklan 1 kohdan mukaisia velvoitteitaan, koska se ei ole laatinut kansallista strategiaa kaatopaikoille sijoitettavan biohajoavan jätteen määrän vähentämiseksi kyseisen direktiivin 5 artiklan 1 kohdan mukaisesti
            
         
               —
            
            
               Slovakian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 1999/31/EY 5 artiklan 1 kohdan mukaan ”jäsenvaltioiden on laadittava kansallinen strategia kaatopaikoille sijoitettavan biohajoavan jätteen määrän vähentämiseksi viimeistään kahden vuoden kuluttua 18 artiklan 1 kohdassa säädetystä päivästä ja ilmoitettava komissiolle tästä strategiasta”. Direktiivin 18 artiklan 1 kohdassa säädetään seuraavaa: ”Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään kaksi vuotta sen voimaantulosta.” Kyseisen direktiivin 19 artiklan nojalla tämä direktiivi tuli voimaan 16.7.1999. Näin ollen direktiivin mukaisia velvoitteita oli noudatettava viimeistään 16.7.2001, ja siten velvollisuus kansallisen strategian laatimiseen oli 5 artiklan 1 kohdassa edellytetyllä tavalla täytettävä viimeistään 16.7.2003.
   Koska liittymisehdoista tehdyn asiakirjan 54 artiklassa ei määrätä muusta uusiin jäsenvaltioihin sovellettavasta määräajasta, Slovakian tasavallan oli 5 artiklan 1 kohdan nojalla laadittava kansallinen strategia kaatopaikoille sijoitettavan biohajoavan jätteen määrän vähentämiseksi liittymispäivänä eli 1.5.2004. Slovakian tasavalta ei ole ilmoittanut tästä strategista komissiolle tähän päivään mennessä.
   Euroopan komissio katsoo näin ollen, että Slovakian tasavalta ei ole noudattanut kaatopaikoista annetun neuvoston direktiivin 1999/31/EY 5 artiklan 1 kohdan mukaisia velvoitteitaan.